Access Hollywood-ի տեսանյութի արձագանքը, տարակուսանքն ու քննադատությունն այնքան համատարած էին, որ Թրամփը հարկադրված էր ներողություն խնդրել, որքան էլ լեզուն չէր պտտվում «ներողություն» բառն արտասանել: Ալեք Բոլդուինը ֆանտաստիկ էր ծաղրել այդ պահը. «Ոչ, ես նեղություն եմ խնդրում: Ես երբեք ներողություն չեմ խնդրում» (No, I aplogize. I never apologize.): Մեկ-երկու օր անց, նախագահական երկրորդ բանավեճում, Թրամփն այս անգամ էլ հայտարարեց, որ այն, ինչի մասին 2005-ին խոսել է Access Hollywood-ի ձայնագրությունում եւ հետո էլ «նեղություն խնդրել», իրականություն չէ, իրական կյանքում երբեք այդպես չի վարվել: Ստացվում էր՝ Թրամփը կամ մի դեպքում է ստում, կամ՝ մյուս եւ երկու դեպքում էլ կործանում է իր ընտրարշավը: